বৈদিকশিল্প | সাহিত্য সাময়িকী | Jugantor
শনিবার, ১২ আগস্ট ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
চিঠিপত্র
উপসম্পাদকীয়
বাংলার মুখ
সাহিত্য সাময়িকী
ইসলাম ও জীবন
আইটি বিশ্ব
চাকরির খোঁজ
উত্তরের জনপদ
আবহমান চট্টগ্রাম
নগর-মহানগর
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
পবিত্র হজ
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
চিঠিপত্র
উপসম্পাদকীয়
বাংলার মুখ
সাহিত্য সাময়িকী
ইসলাম ও জীবন
আইটি বিশ্ব
চাকরির খোঁজ
উত্তরের জনপদ
আবহমান চট্টগ্রাম
নগর-মহানগর
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
সাহিত্য সাময়িকী (২৬ মে, ২০১৭)ইসলাম ও জীবন (২৬ মে, ২০১৭)চাকরির খোঁজ (২৬ মে, ২০১৭)সুস্থ থাকুন (২০ মে, ২০১৭)সুরঞ্জনা (২২ মে, ২০১৭)অর্থনীতি (২১ মে, ২০১৭)তারাঝিলমিল (২৫ মে, ২০১৭)প্রতিমঞ্চ (২৩ মে, ২০১৭)স্বজন সমাবেশ (২৪ মে, ২০১৭)প্রকৃতি ও জীবন (১৩ মে, ২০১৭)ঘরে বাইরে (২৩ মে, ২০১৭)পরবাস (২০ মে, ২০১৭)বৈশাখ সংখ্যা (১৪ এপ্রিল, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (২১ মে, ২০১৭)
দ্বিতীয় সংস্করণ
বিচ্ছু
হোম
সাহিত্য সাময়িকী
সুদীপ্ত সালাম    |
প্রকাশ : ২৬ মে, ২০১৭ ০০:০০:০০ | অাপডেট: ২৬ মে, ২০১৭ ০৪:৫০:১৪
প্রিন্টঅঅ-অ+
বৈদিকশিল্প
আর্যরা প্রথম কবে ভারতবর্ষে প্রবেশ করে এবং কখনোইবা তাদের ভারতবর্ষে প্রবেশের সময়কাল শেষ হয় সে সম্পর্কে নিশ্চিত তথ্য পাওয়া সম্ভব হয়নি। কাল নির্ণয়ে পণ্ডিতদের মধ্যে ভিন্ন ভিন্ন মত রয়েছে। তারপরও খ্রিস্টপূর্ব দেড় হাজার বছর থেকে খ্রিস্টপূর্ব সপ্তম শতাব্দীর শেষ পর্যন্ত সময়কে বৈদিক যুগ বলে ধরে নেয়া যায়।
বৈদিক আর্যদের রচিত প্রথম ও প্রাচীনতম বেদ- ঋগ্বেদের রচনাকাল বৈদিক যুগের সময়কাল নির্ধারণে গুরুত্বপূর্ণ ভূমিকা রাখতে পারে। অনেকের মতে ঋগ্বোদ খ্রিস্টপূর্ব ১৫০০-১৪০০ এসময়ের মধ্যে রচিত হয়েছে। কারও মতে এর রচনাকাল ১০০০ হাজার খ্রিস্টপূর্বাব্দ। ম্যাক্স মুলারের মতো গবেষক মনে করেন, বৈদিকসাহিত্য রচনাকাল খ্রিস্টপূর্ব দ্বিতীয় সহস্রাব্দের শেষ দিকে। ওদিকে ডিডি কোশাম্বি তার An Itroduction to the Study of Indian History গ্রন্থ বলেছেন, যদি আর্যদের আক্রমণের কারণে সিন্ধুসভ্যতা ধ্বংস হয়ে থাকে তাহলে আর্যদের বসতিও ওই সময় থেকে বিস্তার লাভ করেছে। সুতরাং বৈদিক যুগ ও ঋগে¦দের রচনাকাল আনুমানিক ১৫০০ খ্রিস্টপূর্বাব্দ।
বৈদিকশিল্পকলা সম্পর্কে আলোচনার আগে বৈদিকসাহিত্য সম্পর্কে আলোচনা বাঞ্ছনীয়। মোট ৪টি বেদ নিয়ে বৈদিকসাহিত্য- ঋগে¦দ, সামবেদ, যজুর্বেদ ও অথর্ব বেদ। আগেই বলা হয়েছে এগুলোর মধ্যে ঋগে¦দই প্রাচীনতম। বৈদিক যুগ এবং এ যুগের শিল্পকলা সম্পর্কে জানার একমাত্র উপায় এ বৈদিকসাহিত্য।
বেদগুলো বৈদিক যুগের সামাজিক, অর্থনৈতিক ও ধর্মনৈতিক জীবনের পরিবর্তনের ধারা বর্ণনা করে। ফলে আমরা সেসময়ের শিল্পকলা সম্পর্কেও ধারাবাহিক তথ্য পাই। বলাই বাহুল্য, ঋগে¦দ রচনাকালে বৈদিক যুগের যে অবস্থা শেষে বেদ রচনাকালে একই অবস্থা ছিল না। সময়ে সঙ্গে সঙ্গে সমাজে পরিবর্তন এসেছে, রুচিতেও এসেছে ভিন্নতা। আমরা বৈদিকশিল্পকলা সম্পর্কে জানার সুবিধার্থে বৈদিক যুগকে ৩ ভাগে ভাগ করে নিতে পারি।
১) ঋগ্বোদ যুগ
২) ঋগ্বোদোত্তর যুগ ও
৩) উপনিষদ ও সূত্রসাহিত্যযুগ।
ঋগ্বোদ যুগে নানা ধরনের শিল্পের আবির্ভাব ঘটেছিল। কৃষি কাজে ব্যবহৃত যন্ত্রপাতি থেকে শুরু করে বিভিন্ন ধরনের শিল্প যেমন- মৃৎশিল্প, বস্ত্রশিল্প, কারুশিল্প, ধাতুশিল্প, স্থাপত্যশিল্প, চর্মশিল্প ইত্যাদি গড়ে উঠেছিল। এসব শিল্পকর্মে যুক্ত হয়ে সেসময়ে অসংখ্য মানুষ জীবনধারণ করত।
ঋগে¦দ যুগের মানুষ পোশাকের ব্যাপারে সচেতন ছিল। পোশাকের দুটি অংশ ছিল; ওপরের অংশকে বলা হতো ‘বাস’, আর নিচের অংশ ‘অধিবাস’ হিসেবে পরিচিত ছিল। পোশাকগুলো বোনা হতো। এসময় উলের ব্যবহারও ছিল বলে জানা যায়। আলখল্লা জাতীয় পোশাকেরও প্রচলন ছিল। আরও জানা গেছে, নর্তকীরা অ্যাম্ব্রয়ডারি করা পোশাক ব্যবহার করত। বিয়ের জন্য মেয়েদের বিশেষ ধরনের পোশাক থাকত।
ঋগে¦দে বিভিন্ন ধরনের গহনার উল্লেখ রয়েছে। ‘কর্ণশোভা’, ‘হিরণ্যকর্ণ’, ‘কুরিরা’, ‘কর্ণ’ ‘মল’ নামের ভিন্ন ভিন্ন অলংকারের প্রচলন ছিল। অলংকার তৈরিতে বিভিন্ন মূল্যবান পাথরের ব্যবহার ছিল। শুধু তাই নয়, সেকালে চিরুনি ও ক্ষুরের ব্যবহার ছিল বলে ঋগে¦দে প্রমাণ রয়েছে।
ঋগে¦দে হাজারও স্তম্ভবিশিষ্ট ভবনের উল্লেখ রয়েছে, এ থেকে অনুমান করা যায় সে সময় স্থাপত্য শিল্পও উন্নতি লাভ করেছিল। গ্রামে সারিবদ্ধ বাড়ি তৈরির প্রচলন ছিল এবং গাছপালা দিয়ে ঘরবাড়ির বেষ্টনী তৈরি করা হতো। সিন্ধুসভ্যতার মতো পুরো বৈদিক যুগে শহর তৈরির প্রমাণ মেলেনি।
উন্নত বাণিজ্যিক ব্যবস্থা গড়ে উঠেছিল, ঋগে¦দ যুগে ‘নিষ্ক’ নামক স্বর্ণমুদ্রার প্রচলণ ছিল বলে প্রমাণ পাওয়া গেছে। ‘মনা’ নামে স্বর্ণখণ্ডের ব্যবহার ছিল। ব্যাবিলিয়নে ‘মানা’ এবং ল্যাটিন ‘মিনা’ তৎকালে বিনিময়ের মাধ্যম হিসেবে ব্যবহৃত হতো বলে অনুমান করা হয়। কোনো কোনো পণ্ডিত মনে করেন, ঋগে¦দের এই ‘মনা’ সেই ‘মানা’ বা ‘মিনা’র অনুকরণ।
অন্তত ঋগে¦দ যুগে সমাজে আনন্দ-বিনোদনের অবাধ সুযোগ ছিল। কণ্ঠ ও যন্ত্রসংগীতের চর্চা ছিল। ঋগে¦দে বীণা, ঢাক, বান (সম্ভবত বাঁশি) ইত্যাদি বাদ্যযন্ত্রের উল্লেখ রয়েছে।
এসময় মানুষ ঘোড়ার রথ ব্যবহার করত বলে ঋগে¦দে বলা হয়েছে। পরবর্তীকালে এ বৈদিক যুগের পরিবহন ব্যবস্থা আরও উন্নতি সাধন করেছিল।
মূল ৪টি বেদ ৪ ভাগে বিভক্ত- সংহিতা, ব্রাহ্মণ, আরণ্যক ও উপনিষদ। সংহিতা প্রকৃতির বন্দনা করে রচিত। যজ্ঞের নিয়ম-কানুন নিয়ে রচিত হয়েছে ব্রাহ্মণ। যারা বৃদ্ধ বয়সে বনে বসবাস করত তাদের কর্মপদ্ধতি আরণ্যকে বর্ণনা করা হয়েছে। আর আরণ্যকের ওপর ভিত্তি করে গড়ে ওঠা দার্শনিক চিন্তার ফসল উপনিষদ। এ সংহিতা, ব্রাহ্মণ ও আরণ্যক থেকে ঋগে¦দোত্তর সমাজ এবং শিল্পকলার পরিচয় পাওয়া যায়।
এসময়ের সমাজও পিতৃতান্ত্রিক, তবে একান্নবর্তী পরিবার নিয়ে সমাজ গঠিত হতো। একইসঙ্গে ‘বর্ণবাদ’ জাতিপ্রথায় উন্নীত হয়। বিভিন্ন জাতিগত শ্রেণীর উদ্ভব ঘটে। সবচেয়ে গুরুত্বপূর্ণ দিক হল, ঋগে¦দোত্তর যুগে বেদকেন্দ্রিক শিক্ষাকেন্দ্র গড়ে উঠেছিল। ফলে শিল্পচর্চা বিস্তৃত হওয়ার সুযোগ তৈরি হওয়া স্বাভাবিক। আগের মতো এই যুগেও সংগীতের চর্চা অব্যাহত ছিল। নাটক ও নৃত্যচর্চারও নিদর্শন রয়েছে। পোশাক-আশাকে পরিবর্তন লক্ষণীয়। পশমের ওড়না, ধর্মীয় আচার পালনের জন্য বিশেষ পোশাকের প্রচলন ছিল। রেশমের অন্তর্বাস, মাথার আবরণ হিসেবে উষ্ণীষ, চটি, পশুর চামড়ার পোশাক ইত্যাদির প্রচলন শুরু হয়ে যায়।
ঋগে¦দোত্তর যুগে বিভিন্ন ধরনের শিল্পোৎপাদনভিত্তিক পেশার উন্মেষ ঘটে। বাজসনেয়ী সংহিতা ও তৈরীয় ব্রাহ্মণ থেকে সে যুগের মানুষের পেশা সম্পর্কে স্পষ্ট ধারণা পাওয়া যায়। পেশার মধ্যে ছিল মণিকার, কুম্ভকার, কামার, ছুতার, মাঝি, মহাজন, রথ প্রস্তুতকারক ইত্যাদি। এ তথ্য থেকে অনুমান করা যায় এ যুগে শিল্পকলা আগের চেয়ে অনেক বেশি বিস্তৃতি লাভ করেছিল। ‘মান’, ‘কৃষ্ণাল’, ‘শতমান’ অর্থাৎ একশ’ সমমূল্যেও স্বর্ণমুদ্রার প্রচলন ছিল। বাঁশ, কাঠ, খড় ও মাটি দিয়ে ঘর নির্মাণ করা হতো বলে জানা গেছে। এ যুগে উন্নত মানের গরুর গাড়ি ও রথ তৈরি হতো।
আগের সব বেদের চেয়ে অথর্ব বেদ ব্যতিক্রমধর্মী। এ বেদেই সাহিত্যক ভাষায় ঈশ্বরের প্রশংসা করা হয়েছে। আগের কোনো বেদই এত সুন্দর চিত্রকল্প উপস্থাপন করেনি। সেদিক থেকে এ সিদ্ধান্তে আসা যায়, ঋগে¦দোত্তর সাহিত্যও আগের যে কোন যুগের তুলনায় সমৃদ্ধ ছিল।
ঋগে¦দোত্তর যুগে সামাজিক অবস্থা আগের চেয়ে জটিল এবং কঠোর হলেও অর্থনৈতিক অবস্থা ছিল উন্নত। ফলে শিল্পসাহিত্য আগের চেয়ে অনেক বেশি বিকশিত হওয়ার সুযোগ পেয়েছিল বলে অনুমান করা যায়।
বৈদিকসাহিত্যের সর্বশেষ সংযোজন উপনিষদ। এজন্যই এগুলো বেদান্ত নামেও পরিচিত। উপনিষদ মূলত আরণ্যকভিত্তিক দর্শনের গ্রন্থ। বৈদিক অনুষ্ঠান, আর্যদের পালনীয় আচার ও নিয়মাবলি এবং সামাজিক নিয়ম-কানুন সূত্রসাহিত্যে বর্ণনা করা হয়েছে। এ উপনিষদ ও সূত্রসাহিত্য যুগে সমাজ আরও বেশি কঠোর ও জটিল হয়েছে। জাতিপ্রথা মাথাচাড়া দিয়ে উঠেছিল। অন্যদিকে যুগান্তকারী সামাজিক প্রথার পরিচয়ও পাওয়া যায়। যেমন- বাল্যবিবাহ সমর্থিত ছিল না এবং সতীদাহ নিষিদ্ধ ছিল। সর্বোপরি নারীর অধিকার বিষয়ে এ যুগের সমাজ ছিল অনেক বেশি উদার। ধারণা করাই যায়, এ যুগে শিল্পকলা প্রসারিত হওয়ার সুযোগ পেয়েছিল। সূত্রসাহিত্য থেকে আমরা জানতে পেরেছি, এ যুগের মানুষের মধ্যে উল্লেখ করার মতো সৌন্দর্যবোধ ছিল। ঘরের মেঝে ও দেয়াল পরিষ্কার রাখা এবং যেখানে-সেখানে ময়লা বা থুতু না ফেলার নির্দেশনা রয়েছে। পোশাকও দু’খণ্ডে বিভক্ত ছিল। ওপরের অংশকে বলা হতো ‘উত্তরীয়’ এবং নিচের ‘অন্তরীয়’ নামে পরিচত ছিল। হরিণ ও ছাগলের চামড়ার পোশাকেরও প্রচলন ছিল। বিশেষ অনুষ্ঠানে রেশমের কাপড় পরা হতো বলে জানা যায়। সাধারণ কাপড়ের উপাদান ছিল সুতা, উল ও শন। বিশেষ পোশাক হিসেবে আরও ছিল পাগড়ি ও জুতা।
এ যুগে এসে আমরা দেখি আর্যদের অর্থনৈতিক অবস্থা ধীরে ধীরে উন্নতির শিখরের দিকে এগিয়ে যাচ্ছে। ফলে শিল্পোৎপাদনের ক্ষেত্রে বিশেষ অগ্রগতি দেখা যায়। ধাতুশিল্প অনেক উন্নতি সাধন করে। স্বর্ণ, তামা, ব্রোঞ্জ, রূপা ও লোহাশিল্পে ব্যাপক উন্নতি হয়। ধাতুশিল্পের পাশাপাশি যুদ্ধাস্ত্র শিল্প (তলোয়ার, তীর-ধনুক, বর্শা ইত্যাদি), বস্ত্রশিল্প (রেশম ও পশম), পাত্র নির্মাণ শিল্পও আগের তুলনায় বেশি সমৃদ্ধি লাভ করে। প্রমাণ না পাওয়া গেলেও ধারণা করা যায়, শিল্পোৎপাদনের উন্নতির আঁচ সে সময়ের শিল্পকলায়ও লেগেছিল।
বৈদিকসাহিত্যে চিত্রকলা এবং ভাস্কর্যশিল্পচর্চার উল্লেখ নেই। তবে বৈদিক সময়ের সরাসির প্রভাব রয়েছে পরবর্তী অনেক শিল্পকর্ম ও স্থাপনায়। অজন্তা ও ইলোরা মন্দির তার উৎকৃষ্ট উদাহরণ বলে মনে করেন অনেক প্রতœতাত্ত্বিক। ভারতীয় অনেক গবেষকের দাবি, ভারতের কেরালার বেশকিছু গুহা বৈদিক সমসাময়িক। তাদের দাবি, এ গুহাগুলোর দেয়ালে খোদাই করা বিভিন্ন মোটিফ সে সময়েরই প্রতিনিধিত্ব করছে। বৈদিক যুগের শেষ দিকে রচিত রামায়ণ ও মহাভারতের মাধ্যমে চারু ও কারুকলার কথা জানা যায়। অনুমান করা ভুল হবে না, বৈদিক সমাজ প্রধানত শাস্ত্রপ্রধান ছিল। সমাজের মানুষের ব্যবহারিক জীবনে শাস্ত্রের আধিপত্য ছিল। সুতরাং সাহিত্য অনেকাংশেই সমৃদ্ধ হলেও অন্যান্য শিল্পকলা খুব বেশি গুরুত্ব এবং পৃষ্ঠপোষকতা পায়নি। অথবা আর্যদের আগমন থেকে শুরু করে সুলতানি আমলের পূর্ব পর্যন্ত সময়ের ধারাবাহিক ইতিহাস না থাকায় সেসময়ের শিল্পকলা সম্পর্ক তেমন তথ্য উদ্ঘাটন করা যায়নি।
তথ্যসূত্র
ভারতের ইতিহাসকথা (প্রাুচীন যুগ)- ড. কিরণচন্দ্র চৌধুরী
বাঙালির ইতিহাস (আদি পর্ব)- নীহাররঞ্জন রায়
ইন্ডিয়ানেটজোন ম্যাগাজিন

শীর্ষ খবর
সর্বশেষ খবর
জাতীয়
ইলিশের সরবরাহ প্রচুর, দাম নাগালের বাইরে
দিনে ৫০০ অভিযোগ, ৬ দিনে অনুসন্ধানের জন্য গৃহীত ৪
আন্তর্জাতিক
২৮০ জন শরণার্থীকে সমুদ্রে নিক্ষেপ, নিহত ৫৬
যুদ্ধের সম্ভাবনা কতটুকু?
রাজনীতি
আমরা আবার দুঃসময়ে পতিত হয়েছি: ওবায়দুল কাদের
‘ষোড়শ সংশোধনীর বাতিলের রায়ে আ'লীগ তেলে-বেগুনে জ্বলে উঠেছে’
খেলা
এক ওভারে ছয় উইকেট
‘আমি টি ২০-র জনক’ ঘোষণা গেইলের
আবদুলের ওপর আক্রমণকারী 'সেই বন্য হাতির' মৃত্যু
'মুক্তামণির রক্তনালীর টিউমার অপারেশন সফল'
ব্রিজ ভেঙ্গে ২ ট্রাক খালে, ১১ রুটে যান চলাচল বন্ধ
প্রভাসের সঙ্গে শ্রদ্ধা, নাখোশ ভক্তরা
সুনামগঞ্জের সাত উপজেলায় প্রাইমারি স্কুলের পরীক্ষা স্থগিত
আবারও গান গেয়ে প্রিয়াঙ্কার বাজিমাত (অডিও)
বৃষ্টি অব্যাহত থাকতে পারে, ভূমিধসের আশঙ্কা
আপনার ওজন ঠিক আছে বুঝবেন কীভাবে?
মুক্তামণির অস্ত্রোপচার সম্পন্ন
শুটিংয়ে আহত অমিতাভ
সাহিত্য সাময়িকী বিভাগের অারও খবর
বৈদিকশিল্প
পাথরের কবিতার কবির বিদায়
জীবিকা বদল
মানুষের জ্যামিতি
হাসি-রম্যে সত্যের সমাহার
সাহিত্য সংবাদ
কবিতা
প্রথম পাতা
শেষ পাতা
আনন্দ নগর
বাংলার মুখ
সম্পাদকীয়
উপসম্পাদকীয়
চিঠিপত্র
শিল্প বাণিজ্য
সাহিত্য সাময়িকী
ইসলাম ও জীবন
আইটি বিশ্ব
চাকরির খোঁজ
উত্তরের জনপদ
আবহমান চট্টগ্রাম
খবর
দশ দিগন্ত
খেলা
নগর-মহানগর
রাজধানীর খবর
শোক সংবাদ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
'মুক্তামণির রক্তনালীর টিউমার অপারেশন সফল'        ব্রিজ ভেঙ্গে ২ ট্রাক খালে, ১১ রুটে যান চলাচল বন্ধ       প্রভাসের সঙ্গে শ্রদ্ধা, নাখোশ ভক্তরা       সুনামগঞ্জের সাত উপজেলায় প্রাইমারি স্কুলের পরীক্ষা স্থগিত       বৃষ্টি অব্যাহত থাকতে পারে, ভূমিধসের আশঙ্কা